Infrastructure Malta għażlet konsorzju minn erba' li ssottomettew l-interess tagħhom bil-bini tal-mina bejn Malta u Għawdex minkejja li ma tlestiex il-proċess tad-disinn u t-teknoloġija li se tintuża. Il-Partit Nazzjonalista appella biex Infrastructure Malta tippubblika d-dettalji kollha li ġew sottomessi minn dan il-konsorzju għal dan il-link permanenti bejn iż-żewġ gżejjer. Il-Partit qal li Infrastructure Malta għandha wkoll tagħti d-dettalji kollha dwar kif ittieħdet id-deċiżjoni li t-tliet konsorzji oħra jiġu eliminati f'dan l-istadju preliminarju. Id-Deputat Nazzjonalista Chris Said li huwa l-Kelliem għal Għawdex, flimkien mad-Deputat Toni Bezzina bħala Kelliem għat-Trasport u l-Infrastruttura qalu li l-pubbliku għandu dritt jkun jaf x' tip ta' link permanenti qed jiġi propost minn dan il-konsorzju u saħqu li hemm dettalji oħra importanti bħal kif qiegħed ikun proponut li jiġi ffinanzjat dan il-proġett u jekk sarux l-istudji ambjentali neċessarji dwar l-impatti ambjentali, soċjali u ekonomiċi minn esperti fl-oqsma relatati. Il-Partit qal li jidher li ħafna minn dawn l-istudji għadhom ma sarux u dawk li saru ma sarux b' mod serju. Saħqu li dan mhux aċċettabbli fi proġett ta' dan il-kobor. Il-PN saħaq li l-istudji mhux biss għandhom ikunu ippubblikati imma spjegati lill-pubbliku, u juru kemm l-effetti pożittivi u negattiv ta' dan il-proġett. Il-konsorzju ntgħażel qabel ma tlestew id-disinnji kollha Skont rapport fuq tat-Times of Malta, il-konsorzju ntgħażel minn ħames kumpaniji barranin u issa kien mistoqsi biex jissottometti pjan tekniku dettaljat tal-istruttura tal-mina proposta kif ukoll l-implimentazzjoni, l-operat u s-soluzzjonijiet ta' manutenzjoni li jaddottaw jekk jingħataw dan il-proġett. Mistoqsijiet dwar kif dan il-konsorzju ntagħżel qabel ma l-pjanijiet kollha kienu finalizzati baqgħu mhux imwieġba. F'Jannar, Infrastructure Malta talbet lil dawk il-konsorzji interessati biex jipprovdu l-informazzjoni u d-dokumentazzjoni kollha li turi l-esperjenza tagħhom f'xogħlijiet ta' bini ta' mini simili. Dan sar biex ikun ippruvat s-saħħa u s-sigurtà kif ukoll li għandhom t-teknikalità u r-rizorsi finanzjarji biex jimplimentaw dan il-proġett. Il-mina bejn Malta u Għawdex hija twila 14-il-kilometru u hija ppjanata li jkollha żewġ karreġġjati. Min hu l-konsorzju li ntgħażel? Il-proġett tal-mina bejn Malta u Għawdex igawdi s-sapport taż-żewġ partiti politiċi madankollu skont survey ippubblikat minn Times of Malta, il-poplu huwa maqsum dwar din il-proposta. 41.6% tal-popolazzjoni huwa favur il-mina filwaqt li 38.8% huma kontra. Il-Kap tal-Partit Nazzjonalista Bernard Grech qal li jekk huwa jkun elett Prim Ministru se jkun qiegħed isejjaħ referendum f'Għawdex dwar dan il-proġett. Il-konsorzju magħżul huwa l-Equitix, kumpanija bbażata fir-Renju Unit li tispeċjalizza fl-infrastruttura, Itochu hija kumpanija Ġappuniża li hija involuta fil-makkinarju, il-metall u l-eneġrija fost oħrajn. Il-kumpanija tal-kontruzzjoni Torka Yapi Merkezi u Makyol huma speċjalizzjati fi proġetti tal-infrastruttura kbar li jinkludu wkoll mini. Il-kumpanija Egis tispeċjalizza fil-kostruzzjoni u l-inginerija u hija kumpanija sussidjarja ta' Caisse des Dépôts, kumpanija Franċiża fis-settur finanzjarju. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614186591d3eb_rand.td-a-rec-img{text-align:left}.td_uid_3_614186591d3eb_rand.td-a-rec-img img{margin:0 auto 0 0}